
Gauja  —  skaistākā  Latvijas  upe.  Pēdējos  gados  Gauja  piesaista  simtiem  ūdenstūristu. 
No  agra  pavasara  līdz  vēlam  rudenim  Gaujas  straumē  peld  desmitiem  un  simtiem  laivu, 
plostu,  smailīšu.  Visvairāk  tūristu  laikam  tomēr  ir  Gaujas  da}ā  no  Valmieras  līdz  Murjā¬ 
ņiem,  ko  sauc  par  senieleju.  šis  posms  sastāda  tikai  apmēram  sesto  daļu  no  Gaujas 
garuma.  Tūristi  šeit  sastopami  ne  tikvien  no  Latvijas,  bet  arī  no  kaimiņu  republikām  un 
pat  visai  attālām  vietām. 

Lejpus  Valmieras  pie  vienas  no  salām  uzraksts  liecina,  ka  sākas  Gaujas  nacionāfars 
parks.  Gaujas  nacionālais  parks  aizņem  Gaujas  senieleju  no  Jumaras  upītes  ietekas  Gaujā 
4  km  lejpus  Valmieras  līdz  Murjāņu  tiltam.  Parka  rietumu  robeža  ir  Valmieras — Inču¬ 
kalna  šoseja,  bet  austrumu  robeža  —  Rīgas — Pleskavas  šoseja. 

Gaujas  senielejas  dziļums  pie  Valmieras  ir  20 — 35  m,  bet  upes  tecējuma  virzienā 
pieaug,  pie  Siguldas  sasniedzot  85  m.  Tālāk  līdz  Murjāņiem  senieleja  atkal  kļūst  sek¬ 
lāka  —  20 — 25  m.  Gaujas  senielejas  platums  ir  1 — 2  km.  šeit  Gaujas  krastos  atrodas 
Latvijā  vislielāko  un  izteiktāko  devona  iežu  atsegumu  komplekss. 

Gauja  GNP  teritorijā  lepojas  ar  dažādiem  iežu  atsegumiem,  alām  un  klintīm,  ar  augu 
valsts  daudzveidību  piekrastes  joslā.  Daudzās  vietās  stāvajos  un  saposmotajos  ieleju 
krastos  meži  saglabājuši  savu  pirmatnīgumu.  Upē  daudzas  saliņas,  krāces  un  smilšu  sēres. 
Krāšņas  ir  Gaujas  pietekas  Jumāra,  Rauna,  Strīķupe,  Amata  un  Brasla. 

Lai  arī  nākamajām  paaudzēm  saglabātu  Gaujas  skaistos  krastus,  GNP  teritorijā 
ūdenstūristiem  iekārtotas  17  apmetnes.  Nacionālā  parka  režīms  paredz  raksturīgo  dabas 
ainavu,  augu  valsts  un  iežu  atsegumu  aizsardzību,  kā  arī  atsevišķu  cilvēka  darbības  maz 
skartu  dabas  nostūru  saglabāšanu. 

Lejpus  Jumāras  ietekas  pēc  1,5  km  Gaujas  kreisajā  krastā  uzraksts  vēsta  par  pirmo 
ūdenstūristu  apmetni  «Vītoli».  Tās  visas  17  seko  cita  citai  Gaujas  abos  krastos.  Apmetņu 
shēmas  izliktas  parka  sākumā  uz  salas,  lejpus  Raiskuma  tilta  uz  salas  un  uz  salas  lejpus 
Līgatnes  pārceltuves.  Katrā  apmetnē  ūdenstūristi  tiek  informēti  par  tuvākajiem  apskates 
objektiem  un  nākamo  apmetni. 

Senielejas  krastos  upe  izveidojusi  daudzus  smilšakmens  atsegumus.  Tā  lejpus  Valmie¬ 
ras  kreisajā  krastā  ir  Liepu  iezis,  nedaudz  tālāk  labajā  krastā  visiem  pazīstamais  Sietiņiezis. 
Lejpus  Raunas  ietekas  —  Kazu  klintis.  Pat  30  m  augstumu  sasniedz  Ērgļu  klintis,  kas 
stiepjas  kreisajā  Gaujas  krastā  augšpus  Cēsīm. 

Daudz  smilšakmens  atsegumu  Gaujas  krastos  lejpus  Cēsīm  līdz  Braslas  ietekai:  Brie¬ 
dīšu  iezis,  Ēdernieku  krauja,  Ķūķu  klintis,  Springu  iezis,  Jumpravu  iezis,  Katrīnas  iezis, 
Gūdu  klintis,  Launaga  iezis  un  vēl  citi  mazāki  ieži. 

Lai  apskatītu  Cēsis,  jāapmetas  apmetnē  «Cēsis»  lejpus  Raiskuma  tilta.  Lejpus  apmet 
nes  «Briedīši»  Gaujā  ietek  tās  straujākā  pieteka  Amata,  kuras  krastos  apmēram  6  km  no 
ietekas  paceļas  skaistais  Zvārtas  iezis.  Pie  Ķūķu  klintīm  Gaujā  arī  lielākās  krāces  GNP 
teritorijā. 

No  apmetnes  «Katrīna»  taciņa  tūristus  aizved  uz  Līgatnes  dabas  taku.  šeit  takas  malā 
izveidoti  dzīvnieku  vofjeri.  Cepurīšu  kalnā  paceļas  skatu  tornis.  Takas  mērķis  —  dot 
parka  apmeklētājiem  iespēju  iepazīt  Gaujas  senielejas  apkārtnes  mežu  raksturu,  kā  arī 
dzīvnieku  valsti. 

Tuvojoties  Siguldai,  Gaujas  labajā  krastā  tālumā  redzams  Turaidas  pils  tornis.  Ja 
plānots  braucienu  beigt  Siguldā,  jāizkāpj  Gaujas  kreisajā  krastā  pirms  tilta  norādītā  vietā. 
Lejpus  Siguldas  tilta  labajā  krastā  ir  smilšakmens  atsegums  ar  Velnalu.  Šeit  pāri  Gaujai 
stiepjas  vanšu  tilts. 


Gaujas  tecējums  kļuvis  mazliet  rāmāks,  un  arī  krasti  lejpus  Siguldas  kļūst  lēzenāki. 
Pie  Murjāņiem,  kur  pāri  Gaujai  stiepjas  AAurjāņu  tilts,  arī  beidzas  Gaujas  nacionālais 
parks.  Šeit,  uzejot  katnā,  ir  autobusu  pietura  un  nedaudz  tālāk  dzelzceļa  stacija  Inču¬ 
kalns. 

Odenstūristu  apmetnes  ar  katru  gadu  arvien  vairāk  tiek  labiekārtotas.  Iespējamības 
robežās  tiek  pievests  kurināmais.  Turpmākajos  gados  plānots  no  tūristiem  iekasēt  nelielu 
samaksu. 

Gaujas  nacionālā  parka  teritorijā  ūdenstūristiem  jāvadās  pēc  šī  informējošā  mate¬ 
riāla,  jo  tūristu  shēma  «Pa  Gauju»,  kas  izdota  Maskavā,  ir  pretrunā  ar  parka  iekšējās  kār¬ 
tības  noteikumiem. 

Gaujas  nacionālā  parka  teritorijā  visiem  ūdenstūristiem  jāievēro  parka  iekšējās  kārtī¬ 
bas  noteikumi: 

pa  upi  atļauts  pārvietoties  tikai  ar  bezmotora  laivām  un  piepūšamajiem  plostiem; 

aizliegts  iznīcināt  un  bojāt  kokus  un  citus  augus; 

aizliegts  bojāt  klintis,  alas  un  iežu  atsegumus; 

vietās,  kur  dabas  pieminekļu  apskatei  iekārtotas  speciālas  takas,  drīkst  pārvietoties 
tikai  pa  tām; 

apmetnēm  un  nakšņošanai  jāizraugās  tikai  šim  nolūkam  paredzētās  vietas  —  uz 
tām  norāda  zīmes,  kas  redzamas  no  upes,  un  iepriekš  informējoši  plakāti; 

aizbraucot  apmetnes  vieta  jāatstāj  sakopta; 

apmetnēs,  kā  arī  visā  parka  teritorijā  aizliegts  trokšņot,  lai  netraucētu  pārējos 
apmeklētājus; 


kurināt  ugunskurus  atļauts  speciāli  norādītās  vietās. 

Jebkurš  skrāpējums  klintī  bojā  to.  Pavērojiet  uzmanīgi  iežus  un  klintis  —  lielāko  to 
virsmas  daļu  klāj  smilšaini  mālaina  uzsūbējuma  garoziņa,  uz  kuras  bieži  vien  aug  sūna.  Šī 
kārtiņa  pasargā  iezi  no  lietus  un  vēja  iedarbības.  Skrāpējot  virskārtā,  tā  sairst  un  pārvēr¬ 
šas  smiltīs,  paplašinās  plaisas.  Staigājot  pa  nogāzēm,  tiek  iznīcināta  nogāzes  augu  sega. 
Tā  ātri  var  sākties  erozija.  Tādēļ  vēlreiz  gribas  atgādināt,  ka  aizliegts  izdarīt  uzrakstus 
uz  klintīm  vai  alu  sienām. 

Mums  visiem  kopīgiem  spēkiem  jāsaudzē  šie  dabas  krāšņumi. 


Ļoti  uzmanīgi  tūristiem  jārīkojas  ar  uguni,  lai  neizceltos  mežu  ugunsgrēki.  Kā  kuri¬ 
nāmo  ūdenstūristi  var  izmantot  kritalas,  sausus  zarus,  kaltušus  krūmus.  Ja  apmetnē  ir  pie¬ 
vests  kurināmais,  tūristiem  tas  jālieto  ļoti  taupīgi.  Augošu  koku  vai  krūmu  ciršana  vai 
citāda  veida  bojāšana  stingri  aizliegta. 

Ugunskuru  paliekas  rūpīgi  jānodzēš. 

Odenstūristi!  Atcerieties,  ka  pēc  jums  vēl  daudzi  vēlēsies  redzēt  Gaujas  senielejas 
krāšņumu! 

